Suid Afrikaanse Nuus Thread - Page 135 - Stormfront
Page 135 of 226 « First < 35 85 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 185 > Last »
01-07-2007, 03:54 AM #1341
Superbusdiens om verkeer te laat vlot
Teen 2009 sal 'n bushalte binne loopafstand van 85% van Johannesburg se inwoners wees. Dís te sê as die stad se goedgekeurde Bus Rapid Transport (BRT)-stelsel teen daardie tyd voltooi is.
Die projek van R2 miljard is reeds deur die regering goedgekeur. Die doel is om verkeersvloei in en om die stad te verbeter met honderde nuwe konsertinabusse wat op busbane beweeg.
Die projek, in samewerking met Metrobus en ander kontrakteurs, is deel van die groter Rea Vaya (ons ry saam)-vervoerprojek.
Die hoofroetebusse sal op middelbane beweeg, wat in die meeste gevalle reeds bestaande verkeersbane, een in elke rigting, sal vervang. Hoewel dit beteken daar sal 'n baan minder in elke rigting wees vir gewone verkeer, voorsien die beplanners gladder verkeersvloei.
"Busse sal bepaalde bane hê, en dus nie meer tussen verkeer vleg nie. Meer mense sal toegang tot openbare vervoer hê, en dus behoort daar minder motors op die pad te wees," verduidelik mnr. Bob Stanway, direkteur van vervoer in Johannesburg.
Die stelsel is gegrond op soortgelyke vervoerstelsels in China, Frankryk en Ecuador. In spitstyd sal busse elke 3 minute vertrek, en buite spitstyd elke 10 minute. Busse sal van 05:00 tot middernag beskikbaar wees.
Om bushaltes op die middelman te akkommodeer, gaan busdeure aan die regterkant wees. Die busse met 160 sitplekke elk sal op hoofroetes beweeg, terwyl kleiner busse op die roetes na en van hoofroetes af beweeg.
Private motorgebruikers sal ook die stelsel kan gebruik met parkeer-en-ry-geriewe by verskeie punte in die stad.
Ou metrobusse wat reeds in gebruik is, sal vir eers deel wees van die projek en dalk later uitgefaseer word.
Met die projek word samewerking met die taxi-bedryf beoog. Op 'n gewone dag maak 72% van gebruikers van openbare vervoer in Johannesburg van taxi's gebruik. Of hy nie dink dit sal konflik met die taxi-organisasies veroorsaak nie, sê Stanway hulle wil die bus- en taxistelsels integreer. "Dis 'n groot uitdaging vir ons."
Hy sê daar is nog nie breedvoerige samesprekings met taxi-organisasies gehou nie, want die projek is nou maar eers goedgekeur.
Die roetes wat beoog word, is:
Lenasia na Sunninghill, via Regina Mundi, Orlando, Highgate, Parktown, Rosebank en Sandton;
Alexandra na Randburg, via Sandton;
Dobsonville na die stad, via Pat Mbatha;
Soweto-hoofweg na Dobsonville;
Parktown na Ellispark, via Saratogalaan;
en 'n Stadstelsel.
Op 'n gewone dag word 3,2 miljoen togte in die stad aangepak, hetsy met private of met openbare vervoer;
53% van Johannesburg se inwoners maak van private vervoer gebruik;
47% van Johannesburg se inwoners gebruik openbare vervoer; en
72% van dié 47% gebruik taxi's, 14% treine, en 9% busse.
01-07-2007, 04:00 AM #1342
'Stille diplomasie' is 'stille moord'
P.F. Erasmus, Krugersdorp
Vir my het 2006 maar net weer bewys "stille diplomasie" is die sinlose politiek van die kruipers en die manipuleerders.
Eerstens het hierdie klugspel Zimbabwe se paranoïese diktator weer eens net vrot eiers laat lê. Dit het onse Bob oorkant die grens tot nog groter hoogtes van diktatoriale kranksinnigheid aangespoor.
Gelukkig het die wêreld daarbuite in Saddam Hoesein se geval korte mette met hierdie soort passiewe waansinnigheid gemaak.
Tweedens word die einste stille diplomasie jeens ons taal deur heeltemal te veel Afrikaanssprekendes geregverdig. Ook hier faal hierdie verskynsel jammerlik, soos die ANC se vryelik voortgesette aftakeling van alles wat Afrikaans is, bewys.
In ons skole, by ons universiteite en in die korrupte staatsdiens is ons taal reeds byna uitgemoor. Kyk ook hoeveel adverteerders ewe respekloos in Engels adverteer wanneer hulle Afrikaanse geld najaag. Aan hierdie skaamtelose uitwissing van Afrikaans doen sekere banke en ander "Afrikaanse instellings van weleer" mee.
Rugby word toenemend in Engels uitgesaai omdat daar kwansuis te min kanale is! Alles is gewoon die gevolg van ons "stille diplomasie" om die Engels wat deesdae deur elke Jan Rap en sy maat in ons kele afgewurg word gelate te verdra – "stille diplomasie", wangenaamd ordentlikheid. Ons wil tog so graag gaaf wees sodat almal kan sien ons voel so verskriklik skuldig (?) oor alles en nog wat. En dit net om die ANC se neo-apartheid te help bevorder.
Ek pleit nie, soos M. Vorster (Rapport, 31 Desember 2006: "Praat Afrikaans, maar hou dit suiwer"), vir 'n Broederlike "ver-ATKV-ering" van die "hoge" Afrikaans van die "goeie ou dae" nie.
Maar lank lewe Bok van Blerk se De la Rey – vir 'n taal wat ook weer sal opstaan.
01-07-2007, 04:56 AM #1343
Hierdie is werklik baie goeie nuus vir `n slag.
Ek hoop werklik dit kan reliseer dan sit ons met minder taxis op die paaie en dat die ander groot Stede ook hierdie voorbeeld sal volg, veral met die 2010 in gedagte.
01-07-2007, 04:11 PM #1344
Ondersoek oor 'toesmeer' van McBride-ongeluk kom
Die onafhanklike klagtedirektoraat (OKD) gaan klagtes ondersoek van 'n toesmeerdery om die motorongeluk van mnr. Robert McBride, hoof van die Ekurhuleni-metropolisie.
Dít is volgens die SAUK se nuuswebwerf die naweek deur 'n woordvoerder van die OKD bevestig.
Volgens die SAUK het die OKD ook bevestig dat geen bloedmonsters van McBride geneem is om sy bloedalkoholvlakke te toets nie en gaan klagtes van dwarsboming van die gereg, intimidasie en aanranding teen lede van die Ekurhuleni-metropolisie, en klagtes van roekelose en nalatige bestuur ook teen McBride ondersoek word.
McBride het kort voor Kersfees verlede jaar sy ampsmotor, 'n blouChevrolet Lumina, gerol toe hy van die metropolisie se jaareindgeselligheid in Hartbeespoort glo na 'n noodgeval in Edenpark aan die Oos-Rand op pad was.
Volgens ooggetuies wat McBride op die ongelukstoneel wou help, het McBride na drank geruik en voorgekom of hy dronk is. Dié ooggetuies is glo deur lede van die Ekurhuleni-metropolisie, wat kort ná die ongeluk op die toneel opgedaag het, aangerand en geïntimideer. Dié lede het volgens die ooggetuies ook vir McBride van die ongelukstoneel verwyder. Hulle het glo ook gedreig om omstanders te skiet, sou hulle die polisie bel.
Tot in dié stadium het die polisie, die Ekurhuleni-metropolisie en die Ekurhuleni-metroraad geweier om te sê of McBride se bloedalkoholvlakke ooit getoets is.
Volgens mnr. Prince Hamnca, politieke raadgewer van mnr. Duma Nkosi, uitvoerende burgemeester van die Ekurhuleni-metroraad, gaan daar nog geen interne ondersoeke teen die betrokke metropolisielede gedoen word nie.
"Ons sal ons laat lei deur die OKD se ondersoek," het hy gesê.
01-07-2007, 04:20 PM #1345
Polisie stil oor plan teen misdaad
JOHANNESBURG. – Ses maande nadat die minister van veiligheid en sekuriteit belowe het om misdaad binne dié tyd 'n knou te gee, is dit by 'n gebrek aan die jongste misdaadstatistieke 'n ope vraag of dit wel afgeneem het.
Dr. Johan Burger van die Instituut van Sekerheidstudie (ISS) het gesê hoewel dit moeilik is om te bepaal of misdaad afgeneem het, was daar geen "sigbare verbetering" nie.
Mnr. Charles Nqakula, minister van veiligheid en sekuriteit, het op 7 Julie verlede jaar 'n nasionale aksieplan by die polisiekollege in Pretoria bekend gestel ná 'n strategiese sessie met komm. Jacki Selebi, nasionale polisiehoof, en die LUR'e vir veiligheid en sekuriteit van verskeie provinsies.
Die DA het gister by monde van me. Dianne Kohler-Barnard, woordvoerder oor veiligheid en sekuriteit, daarop aangedring dat Nqakula die jongste misdaadstatistieke bekend maak. Volgens Kohler-Barnard was Nqakula se aksieplan tot dusver nog geensins suksesvol nie.
"Die minister het groot beloftes gemaak, maar daar is géén aanduiding dat vordering gemaak is nie." Volgens Burger is al die veldtogte en inisiatiewe 'n bewys dat mense baie desperaat is. Hy meen Nqakula se beloofde aksieplan was heeltemal onrealisties en vergesog.
Intussen het dir. Sally de Beer, Selebi se woordvoerder, bevestig dat 'n adviesraad van 14 uitgetrede top-polisiebeamptes in Oktober 2006 aangestel is om Selebi raad te gee oor beleidsake, dienslewering, bestuurstekortkominge en opleiding.
Kapt. Dennis Adriao, nasionale polisiewoordvoerder, het in reaksie gesê die polisie het wel goeie vordering gemaak in die stryd teen misdaad. "Mense het verskillende menings, maar ons glo die meeste Suid-Afrikaners het nog vertroue in die polisie."
Adriao sê daar is die afgelope ruk veral welslae behaal met geweldsmisdaad. Nqakula se woordvoerder, mnr. Hangwani Mulaudzi, het nie op oproepe gereageer nie.
SBV-veiligheidsdienste het gister gesê transitorooftogte het sedert Oktober verlede jaar met 35% afgeneem. Die maatskappy skryf die afname daaraan toe dat die staat sedert Oktober minder gereeld borgtog aan vermeende transitorowers toegestaan het, berig Sapa.
Volgens SBV was een uit elke drie vermeende transitorowers wat in hegtenis geneem is voor Oktober verlede jaar, uit op borgtog.
01-07-2007, 04:22 PM #1346
Mbeki moet omstrede wapenkontrak nóú laat ondersoek, sê DA
JOHANNESBURG. – Pres. Thabo Mbeki moet nóú 'n regterlike kommissie van ondersoek aanstel om Suid-Afrika se omstrede wapentransaksie volledig te bekyk.
Dit was gister die DA se oproep nadat nóg bewerings van korrupsie met dié transaksie van nagenoeg R30 miljard wêreldwyd opslae gemaak het.
Speurders van Brittanje se kantoor vir ernstige bedrog (SFO) sal Suid-Afrika eersdaags besoek om bewerings van omkopery met die aankoop van 24 Hawk-opleidingsvliegtuie van die Britse wapenreus BAE Systems te ondersoek.
Die SFO het die Skerpioene om wedersydse regsbystand genader in sy ondersoek na die beweerde betaling van omkoopgeld deur BAE aan adv. Fana Hlongwane, voormalige adviseur van oudmin. Joe Modise en deesdae wapenhandelaar.
Modise, die voormalige minister van verdediging, is in 2001 weens kanker oorlede.
Die Britse dagblad The Guardian het die naweek berig die SFO kom na Suid-Afrika om onder meer Hlongwane se bankrekenings te bekyk.
Hierdie inligting mag hulle ook glo lei na bankrekenings in Mauritius en die Seychelle.
Hlongwane, tans voorsitter van die Ngwane Defence Group, kon nie gister vir kommentaar bereik word nie.
Mnre. Eddie Trent en Roy Jankielsohn, DA-LP's, het gister gesê dié party vra lankal reeds vir 'n onafhanklike en omvattende ondersoek na die wapentransaksie.
"Tot dít gebeur, sal nuwe bewerings van korrupsie en bespiegeling oor prosedurele ongerymdhede aanhou om by die ANC-regering te spook."
Volgens hulle is die SFO se ondersoek 'n bewys daarvan en moet Mbeki nou 'n regterlike kommissie aanstel om die wapentransaksie opnuut te bekyk.
Dié kommissie moenie verantwoording doen aan die uitvoerende gesag nie, onafhanklik sy werk kan doen en die mag hê om te dagvaar.
The Guardian het in Oktober verlede jaar berig dat klopjagte uitgevoer is op die huise van mnr. John Bredenkamp, 'n omstrede sakeman wat in Suid-Afrika gebore is.
Bredenkamp se betrokkenheid spruit glo uit die ontvangs van kommissie om te verseker dat Suid-Afrika BAE se tender sou aanvaar.
Die Britse regering het in 2003 die betaling bevestig van tot R2 miljard se "kommissies" deur BAE aan 'n Suid-Afrikaanse instansie, wat as agent opgetree het.
Daar is destyds bespiegel dat van dié geld na Modise gekom het en geld ook aan die ANC geskenk is vir sy verkiesingsveldtog in 1999.
BAE het later erken dr. Richard Charter se Osprey Aviation was sy "kommersiële raadgewers" in Suid-Afrika en dat Osprey kommissie betaal is vir professionele dienste gelewer.
Nou blyk dit dat daar ook 'n band was tussen Hlongwane en Charter.
Albei het 'n verbintenis met Tsebe Properties, 'n Suid-Afrikaanse maatskappy.
Hlongwane is tans dié firma se enigste direkteur, maar Charter en Osprey was tot in 2000 aan Tsebe verbonde.
Die Hawk-transaksie was een van die mees omstrede in die kontrak – veral toe dit bekend geword het lt.genl. Pierre Steyn, voormalige sekretaris van verdediging, het ernstige besware gehad oor die aankoop van dié vliegtuie.
In 'n onderhoud met ondersoekers van die ouditeur-generaal se kantoor het Steyn gesê dit is "ongerymd om 'n opsie te oorweeg waarvoor daar geen prys bestaan nie".
01-07-2007, 04:23 PM #1347
Regter aangekla ná hy 'dronk ry en deur muur bars'
JOHANNESBURG. – 'n Regter in die Pretoriase hooggeregshof wat Vrydagaand met sy Jaguar deur 'n muur in Hurlingham, Johannesburg, gery het, gaan by die regterlike dienskommissie (RDK) aangekla word as die bewerings dat hy onder die invloed van drank bestuur het, waar is.
Só het me. Sheila Camerer, DA-LP en woordvoerder oor justisie, gister gesê oor berigte dat regter Nkola Motata Vrydagaand vir dronkbestuur in hegtenis geneem is.
Hy verskyn vandag in die Randburg-landdroshof op 'n klag van dronkbestuur.
Motata, wat volgens die Sunday Times self op die toneel gesê het hy is 'n regter, het die dronkbestuur-bewerings glo ontken en gesê hy het vroeër die aand saam met 'n kollega tee gedrink.
Motata is in 2000 as regter in die Pretoriase hooggeregshof aangestel en het onlangs in die guns beslis van die sanger Amor Vittone en haar man, Joost van der Westhuizen, se naamskendingsaak teen die porno-tydskrif Loslyf.
Die Sunday Times het gister berig Motata het eers van die toneel probeer wegry en hom toe teëgesit toe twee vroulike metropolisielede hom Vrydagaand ná die ongeluk in hegtenis wou neem.
Volgens supt. Wayne Minnaar van die metropolisie het 'n verdere vyf lede Motata uiteindelik geboei en vir bloedtoetse geneem.
Ook die eienaar van die huis waar Motata deur die muur gebars het, het sy hande vol gehad. Uit 'n transkripsie van 'n opname van Motata se gesprek met die eienaar op die toneel is Motata duidelik aanvallend in erg gekruide taal.
Hy het die eienaar ook gevra om nie die polisie by die ondersoek te betrek nie.
"F— jou. Jy mag my nie beledig nie . . . Jy het gesê: 'hierdie dronk persoon'," sê Motata glo aan die huiseienaar luidens een van die transkripsies, wat te lees is by www.sundaytimes.co.za.
"Dit is my opinie dat jy dronk is, ja. Jy ruik na alkohol en jy het deur my muur gery . . . Jy kan nie eens reguit loop nie," sê die eienaar.
"Jy praat nonsens!" sê Motata dan.
Volgens die Sunday Times is Motata na die Parkview-polisiekantoor geneem waar hy glo eers moes nugter word, R1 000-borgtog betaal het en toe laat gaan is.
Motata het ontken dat hy dronk bestuur het. "Ek was glad nie dronk nie, ek het vroeër die aand saam met 'n kollega tee gedrink."
Hy beweer verder hy het per ongeluk agteruit in die muur vasgery omdat hy uit die pad van 'n ander roekelose bestuurder moes kom en dat hy sy samewerking aan die metropolisie gegee het.
"Al wat ek gesê het, is ek wil nie moeilikheid hier veroorsaak nie, ek is 'n regter," het Motata gesê.
Camerer het gister gesê dié optrede deur Motata is "duidelik onvanpaste gedrag vir 'n regter".
"As die bewerings waar is, sal ons (die DA) vra dat Motata deur die RDK ondersoek word," het sy gesê.
Volgens Camerer is Motata 'n "omstrede karakter", maar dat dié voorval, tesame met die bewerings dat mnr. Robert McBride, hoof van die Ekurhuleni-metropolisie, dronkbestuur het, net een te veel is.
" 'n Polisiehoof en 'n regter van die hooggeregshof is twee posisies wat beklee moet word deur mense wat bo verdenking is. As hulle gesien word dat hulle die wet oortree wat hulle moet toepas en dit bly ongestraf, is dit laakbaar," het Camerer gesê.
01-07-2007, 04:24 PM #1348
'Stuur kinders liefs na Afrikaanse skole'
KAAPSTAD. – AfriForum, die burgerregte-waghond van die vakbond Solidariteit, het Afrikaanssprekende ouers wat hul kinders na 'n Engelsmedium-skool wil stuur, gevra om dit te heroorweeg.
Volgens mnr. Kallie Kriel, uitvoerende hoof van AfriForum, is dit reeds bewys dat kinders nuwe konsepte en vaardighede die maklikste in hulle moedertaal aanleer, en dat hulle hierdie vaardighede dan maklik na Engels kan oordra.
Kinders vind moeilike begrippe nóg moeiliker in 'n ander taal en kan dit in baie gevalle nie onder die knie kry nie, het hy gesê.
Kriel meen moedertaalonderrig behoort vir so lank as moontlik, selfs tot op nagraadse vlak, voorkeur te kry omdat dit die leerder of student by veral vakke soos wiskunde en wetenskap 'n voorsprong gee.
"Daarsonder is 'n loopbaan in 'n toenemende aantal beroepe nie meer moontlik nie.
"As die begrippe eers gevestig is, ondervind Afrikaanse studente geen probleem om na Engels oor te skakel nie. Talle Afrikaanse studente het sedert die sestigs net in Afrikaans gestudeer en daarna met groot sukses hulle doktorsgrade aan die beste buitelandse universiteite behaal. Vandag is dit nog makliker omdat kinders met Engels op televisie en op hul rekenaars grootword," het Kriel gesê.
Afrikaanse kinders wat in Engelse skole skoolgaan, betaal volgens Kriel dikwels later die prys of moet op hoërskool al wiskunde op 'n laer vlak neem. "Afrikaanse ouers wat aan hulle kinders se loopbane en toekomstige verdienste-vermoë dink, moet hulle dus na Afrikaanse skole stuur en ná matriek na 'n universiteit met Afrikaans as voertaal".
01-07-2007, 04:27 PM #1349
Nóg boere in Zim met bevele van plase gedryf
HARARE. – Die Zimbabwiese regering het gesê hy gaan uitsettingsbevele gee aan voormalige wit kommersiële boere, sowel as nuwe swart boere wat steeds grond sonder toestemming beset.
Mnr. Didymus Mutasa, Zimbabwe se minister van grondsake, het in 'n verklaring gesê hulle is daarvan bewus dat daar grondbesetters en plaaseienaars is wat regeringsgrond onwettig beset.
"Die departement van grondsake sal uitsettingsbevele uitreik om dié grond te ontruim. Versuim sal tot vervolging lei," het hy gesê.
Ingevolge die wet op regeringsgrond wat op 20 Desember in werking getree het, moet voormalige eienaars of grondbesetters wat steeds op regeringsgrond woon, dit binne 45 dae ontruim, behalwe as hulle toestemming het om aan te bly.
Mutasa het voormalige grondeienaars en besetters gewaarsku om nie die eiendomme te verniel, toerusting te verwyder of infrastruktuur te vernietig nie.
Volgens hom sal die regering egter aanbiedings maak aan diegene wat "egte boere" is.
Sowat 500 wit boere is steeds in Zimbabwe ná die toepassing van die omstrede grondhervormingswet van pres. Robert Mugabe. Byna 4 000 plase wat onteien is, is vir herverdeling beskikbaar gestel.
Dié hervorming kry die skuld vir die voedseltekorte wat in Zimbabwe heers.
Kritici sê die groot meerderheid van dié wat voordeel getrek het uit die grondherverdeling, het nie die vaardighede of kennis om te boer nie.
01-08-2007, 11:01 AM #1350
as daar na die omstandighede gekyk word is die saak om dronkbestuur te bewys `n zero op papier.
Indien sy bloed nie getrek is nie wat wel die geval was is alles net bewerings en geen bewyse om te staaf nie so net jam om die mond.
Roekeloose bestuur kan wel geopen word maar ek kan nou al se dat die saak deur die SSA teruggetrek gaan word.